**Ministru kabineta noteikumu projekta „Valsts akciju sabiedrības “Latvijas Jūras administrācija” maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Jūrlietu pārvaldes un jūras drošības likuma 6.panta otro daļu Ministru kabinets izdod noteikumus, kuros nosaka valsts akciju sabiedrības „Latvijas Jūras administrācija” (turpmāk - Jūras administrācija) valsts pārvaldes uzdevumu ietvaros sniegto maksas pakalpojumu cenrādi un tā piemērošanas kārtību, kā arī to personu loku, kuras atbrīvojamas no samaksas par Jūras administrācijas valsts pārvaldes uzdevumu ietvaros sniegtajiem maksas pakalpojumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Kopējais/vispārīgais pamatojums:**Pašreiz Jūras administrācijas valsts pārvaldes uzdevumu ietvaros sniegtajiem pakalpojumiem piemērota maksa, kas noteikta ar Ministru kabineta 2013.gada 17.septembra noteikumiem Nr. 867 „Valsts akciju sabiedrības „Latvijas Jūras administrācija” maksas pakalpojumu cenrādis” (turpmāk – MK noteikumi Nr. 867). MK noteikumos Nr. 867 ietvertā maksa par Jūras administrācijas sniegtajiem pakalpojumiem ir nemainīga kopš 2007.gada 1.janvāra, kad spēkā stājās 2006.gada 19.decembra noteikumi Nr. 1042 „Par valsts akciju sabiedrības „Latvijas Jūras administrācija” sniegto maksas pakalpojuma cenrādi”. Pa šo laiku pieņemto starptautisko tiesību aktu grozījumos ir noteiktas detalizētākas Jūras administrācijas funkcijas, kā rezultātā ir pieaudzis Jūras administrācijas pienākumu apjoms un attiecīgi pieaugušas ar pakalpojumu sniegšanu saistītās administratīvās izmaksas.Jūras administrācijas kompetence ir paplašinājusies saistībā ar vairāku starptautisko tiesību aktu prasībām, piemēram:1) 2013.gada 20.augustā spēkā stājās 2006.gada Konvencija par darbu jūrniecībā (turpmāk – MLC konvencija);2) 2012.gada 1.janvārī stājās spēkā Starptautiskās Jūrniecības organizācijas diplomātiskajā konferencē Manilā 2010.gada 21.–25.jūnijā pieņemtie 1978.gada Starptautiskās konvencijas par jūrnieku sagatavošanas, sertificēšanas un sardzes pildīšanas standartiem pielikuma grozījumi (turpmāk – STCW konvencija);3) 2016.gada 1.jūlijā stājās spēkā grozījumi 1974.gada Starptautiskajā konvencijā par cilvēka dzīvības aizsardzību uz jūras (turpmāk – SOLAS konvencija) saistībā ar kravas konteineru verificētās bruto masas noteikšanu;4) vairāki jauni Eiropas Savienības tiesību akti.Lai papildinātu MK noteikumos Nr. 867 norādīto Jūras administrācijas sniegto pakalpojumu uzskaitījumu un precizētu jau esošo pakalpojumu uzskaitījumu, nepieciešams veikt grozījumus MK noteikumos Nr. 867. Vienlaikus nepieciešams noteikt izcenojumus Jūras administrācijas sniegtajiem pakalpojumiem atbilstoši spēkā esošiem normatīvajiem aktiem un tajos noteiktajam pienākumu apjomam.Jūras administrācijas maksas pakalpojumu izcenojumi ir tikuši noteikti balstoties uz Ministru kabineta 2011. gada 3. maija noteikumu Nr.333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" paredzēto aprēķinu metodiku.Saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktu, ja grozījumu apjoms pārsniedz pusi no spēkā esošo noteikumu normu apjoma, sagatavo jaunu noteikumu projektu. Ievērojot grozījumu apjomu, sagatavots jauns noteikumu projekts, kas aizstās MK noteikumus Nr. 867.**II Būtiskākās izmaiņas saistībā ar Kuģošanas drošības inspekcijas sniegtajiem pakalpojumiem:**-Ir pieaugusi Jūras administrācijas inspektoru atalgojumam paredzēto izdevumu sadaļa. Inspektoriem ir jānodrošina īpašs darba režīms, darbs notiek arī brīvdienās un svētku dienās, un inspektoriem jābūt pieejamiem 24 stundas diennaktī, kā arī ir jānodrošina augsti kvalificētu speciālistu piesaiste un konkurētspējīga atalgojuma politika. -Ar noteikumu projektu ir paredzēts mainīt sniedzamo pakalpojumu maksas aprēķināšanas metodiku, lai tā būtu saprotama un caurspīdīga. Metodikas pārveidojumi ir veikti, lai pielāgotu privātā sektora labajai praksei un balstīti uz stundas tarifa likmes principu. -Tiek paaugstināta maksa par atpūtas kuģu pārbaudēm gan pirms atpūtas kuģu reģistrācijas Latvijas Kuģu reģistrā, gan par periodiskajām pārbaudēm reģistrētiem atpūtas kuģiem. Turklāt gadījumos, kad atpūtas kuģu pārbaudes notiek ārpus Latvijas, Jūras administrācijas sniegtie pakalpojumi saistās ar lielākām izmaksām, salīdzinot ar kuģu pārbaudēm, kas veiktas Latvijā. Tāpēc ārpus Latvijas sniegtā pakalpojuma cenai tiks piemērots koeficients 1,5.-Līdz ar grozījumiem Ministru kabineta 2008.gada 25.marta noteikumos Nr. 213 „Ceļu satiksmes drošības direkcijā reģistrējamo kuģošanas līdzekļu reģistrācijas kārtība” pieaug Jūras administrācijas darba apjoms, jo turpmāk tiks veikta pārbaude un izdots mazizmēra kuģošanas līdzekļa uzskaites tehniskos datus apliecinošs dokuments mazizmēra kuģošanas līdzeklim, sākot ar garumu no pieci metri. Ar noteikumu projektu palielināta cena par šāda mazizmēra kuģošanas līdzekļa uzskaites tehniskos datus apliecinoša dokumenta izsniegšanu pirms tā reģistrācijas CSDD.-Pēc MLC konvencijas spēkā stāšanās, Jūras administrācija karoga valsts uzraudzības ietvaros pārbauda MLC konvencijas prasību ievērošana uz kuģa. Līdz ar to ir pieaudzis kuģim veicamās pārbaudes apjoms, tostarp arī pārbaudes ilgums. Jūras administrācijas inspektori detalizēti pārbauda MLC konvencijā noteikto prasību ievērošanu uz kuģa, piemēram, darba tiesisko attiecību dokumentus uz kuģa, darba laika uzskaites tabeles, telpu un aprīkojuma atbilstību MLC konvencijas prasībām. Turklāt karoga valsts uzraudzības ietvaros atbilstoši MLC konvencijai Jūras administrācija izskata jūrnieku sūdzības par darba tiesisko attiecību pārkāpumiem un savas kompetences ietvaros cenšas rast risinājumu minētajos gadījumos.- Jūras administrācija nereti sastopas ar situāciju, kad no kuģa īpašnieka tiek saņemts izsaukums uz kuģa apskati, taču, ierodoties objektā, Jūras administrācijas inspektori konstatē, ka dažādu iemeslu dēļ kuģa apskati veikt nav iespējams, piemēram, kuģis atrodas dokā paceltā stāvoklī vai īpašnieks inspekcijai nav nodrošinājis piekļuvi atsevišķām kuģa daļām vai mehānismiem. Rezultātā inspekciju nav iespējams pilnvērtīgi veikt kuģa īpašnieka vainas dēļ, taču vienlaikus Jūras administrācijas resursi jau ir tikuši tērēti, tāpēc projektā ir paredzēta maksa par Jūras administrācijas amatpersonu izsaukumu uz nesagatavotu kuģa apskati. - Projekts paredz noteikt pakalpojumu maksu par veiktajām kuģa apskatēm, ņemot vērā kuģa vecumu kā faktoru, kas tiešā veidā ietekmē pakalpojuma izmaksas. No kuģa vecuma ir atkarīgs kuģa korpusa, mehānismu un iekārtu vispārējais stāvoklis (piemēram, rūsa, nolietojums, iespējamo tehnisko trūkumu un bojājumu daudzums u.c.), līdz ar to, kuģu inspektoriem veicot vecāka kuģa apskati, tā parasti ir padziļinātāka, apjomīgāka un laikietilpīgāka, kas jūrniecības nozarē ir normāla un pamatota prakse. **III Būtiskākās izmaiņas saistībā ar Jūrnieku reģistra sniegtajiem pakalpojumiem:**Jūrnieka grāmatiņa:- Šobrīd maksu par steidzamības kārtībā izsniegtu jūrnieka grāmatiņu nosaka MK noteikumu Nr.867 7.punkts, kas pakalpojuma cenai piemēro koeficientu 2. Ar noteikumu projektu paaugstināta maksa par steidzamības kārtībā izsniegtu jūrnieka grāmatiņu un iekļauta pielikumā.Ar noteikumu projektu izdalīta maksa par ārvalsts (valsts, kura nav Eiropas Savienības dalībvalsts) jūrniekam izsniegtu jūrnieka grāmatiņu, tostarp steidzamības kārtībā izsniegtu. Minētajam jūrniekam ir iespēja saņemt jūrnieka grāmatiņu savā valstī, tomēr, ja ārvalsts jūrnieks pieprasa, to ir iespējams saņemt arī Latvijā. Kvalifikācijas sertifikātu izsniegšana:- Pakalpojuma cena par ārvalstu jūrnieka kvalifikācijas sertifikātu atzīšanu ir palielināta, jo atbilstoši STCW konvencijai, sertifikātu apstiprinājumus ārvalstu jūrniekiem Administrācija izdod pēc tam, kad ir pārbaudījusi nepieciešamo dokumentāro pierādījumu autentiskumu un spēkā esamību. STCW konvencijas prasība būtiski palielina Jūrnieku reģistra darba apjomu sertifikāta apstiprinājuma izsniegšanas procesā. - Atbilstoši Eiropas Parlamenta un Padomes 2012.gada 21.novembra Direktīvai [2012/35/ES](http://eur-lex.europa.eu/eli/dir/2012/35?locale=LV), ar ko groza Direktīvu [2008/106/EK](http://eur-lex.europa.eu/eli/dir/2008/106?locale=LV) par jūrnieku minimālo sagatavotības līmeni, (turpmāk - Direktīva 2012/35/ES) katru gadu jānodrošina informācijas sniegšana Eiropas Komisijai par kvalifikācijas sertifikātu izsniegšanu. Līdz ar to Jūras administrācijai ir jāizveido papildu programmatūras nodrošinājums. - Ir jāpaaugstina maksa par globālās jūras negadījumu un drošības sistēmas (GMDSS) operatora kompetences novērtēšanu, jo tās veikšanai ir nepieciešama atbilstošas kvalifikācijas speciālistu piesaiste no nozares uzņēmumiem un institūcijām. Izglītības uzraudzība:Pamatojoties uz grozījumiem STCW konvencijā, ir pieaudzis darba apjoms un līdz ar to arī izmaksas saistībā ar Jūras administrācijas sniegto jūrnieku profesionālās sagatavošanas procesa uzraudzības (programmas satura novērtēšana un programmas īstenošanas novērtēšana) pakalpojumu. STCW konvencijas un tās kodeksa 2010.gada grozījumi nosaka būtiskas izmaiņas jūrnieku profesionālās sagatavošanas programmu uzraudzības procedūrās, piemēram, papildus ir jāvērtē detalizētie mācību mērķi (detailed learning objectives) un to atbilstība programmas saturam, kā arī praktisko uzdevumu, izmantojot simulatorus, atbilstība programmas plānotajiem rezultātiem un sasniedzamajiem mērķiem.Lai veiktu profesionālu novērtējumu, inspektoriem jābūt atbilstoši kvalificētiem, kā to paredz STCW konvencijas prasības. Vadības līmeņa jūras virsnieka alga, strādājot uz kuģiem jūrā, sastāda vidēji 8500,00 *euro* mēnesī kā rezultātā Jūras administrācijai jāspēj piedāvāt kaut daļēji līdzvērtīgs atalgojums atbilstoši kvalificētu personu piesaistei jūrnieku profesionālās sagatavošanas programmu uzraudzībai.- Atbilstoši STCW konvencijas prasībām jūrnieku profesionālās sagatavošanas procesam ir jānotiek nepārtrauktā kvalitātes vadības sistēmas pārraudzībā un kontrolē. Lai īstenotu minēto prasību izpildi, Jūrnieku reģistrs veic jūrniecības izglītības iestāžu un mācību centru kvalitātes vadības sistēmas (KVS) novērtējumu. Noteikumu projektā ir noteikta maksa par sākotnējo KVS novērtējumu. Jūrnieku reģistra organizēts apmācības kurss/seminārs.Lai veicinātu izpratni par starptautisko tiesību aktu prasībām, to ieviešanu un īstenošanu, Jūrnieku reģistrs ieinteresētajām pusēm organizē seminārus/apmācības kursus. Par kursiem noteiktā samaksa ietver: organizatoriskās izmaksas (telpu un aprīkojuma īre), piesaistīto ekspertu un lektoru darba samaksa, izdales materiālus, kā arī tehnisko palīglīdzekļu izmaksas. Komersanti, kas sniedz darbiekārtošanas pakalpojumus kuģa apkalpes komplektēšanāSaistībā ar Ministru kabineta 2011.gada 17.maija noteikumiem Nr.364 „Kārtība, kādā licencē un uzrauga komersantus, kuri sniedz darbiekārtošanas pakalpojumus kuģa apkalpes komplektēšanā” un MLC konvencijas prasībām Jūrnieku reģistra darba apjoms, veicot komersantu darbības novērtējumu, ir būtiski pieaudzis.Noteikumu projekts palielina darbības uzsākšanas novērtējuma maksu, jo tam, salīdzinot ar ikgadējo darbības novērtējumu, nepieciešams vairāk resursu. Lai noteiktu samaksu par komersanta ikgadējo darbības novērtējumu atbilstoši faktiskajiem izdevumiem, ir nepieciešams paaugstināt maksu. **IV Būtiskākās izmaiņas saistībā ar Latvijas Kuģu reģistra sniegtajiem pakalpojumiem:**- Ir palielināta maksa par reģistrācijas un pārreģistrācijas ieraksta izdarīšanu, un šajā maksā turpmāk ietilps arī līdzšinējā atsevišķi noteiktā maksa par izslēgšanu no Latvijas Kuģu reģistra. Izslēgšanas maksa pievienota reģistrācijas un pārreģistrācijas pakalpojuma maksai. - Ar noteikumu projektu gradācija noteikta arī motorjahtām. Atkarībā no gradācijas tiek noteikta maksa par reģistrācijas un pārreģistrācijas ieraksta izdarīšanu attiecīgajā Latvijas Kuģu reģistra grāmatā.Izvērtējot, ka periodiski ar izmaiņām starptautiskajos tiesību aktos tiek noteikti papildu civilās apdrošināšanas nosacījumi, tiek noteikts viens vispārīgs minētā pakalpojuma formulējums, paredzot samaksu par apdrošināšanas vai cita finansiālā nodrošinājuma apliecību attiecībā uz civilo atbildību. Tādējādi pakalpojums ietvers katru civilās atbildības apdrošināšanu.- Noteikumu projekts paredz paplašināt termina “kuģa īpašnieks” attiecināmību ar mērķi palielināt kuģu īpašnieku ieinteresētību reģistrēt kuģus Latvijas Kuģu reģistrā zem Latvijas karoga. - Noteikumu projekts papildina sniegto pakalpojumu uzskaitījumu, turpmāk paredzot maksu par atzīmes “paredzēts izmantot komercdarbībai” izdarīšanu atpūtas kuģu reģistrācijas apliecībā, kas saistīts gan ar attiecīgā atpūtas kuģa pārbaudi, gan ar attiecīgās dokumentācijas sagatavi un tās izvērtēšanu pirms atzīmes izdarīšanas reģistrācijas apliecībā.- Pamatojoties uz Jūras kodeksa 11.panta trešo daļu un Ministru kabineta 2006.gada 6.jūnija noteikumu Nr.467 “Noteikumi par kuģu reģistrāciju Latvijas Kuģu reģistrā” 34.5.2 apakšpunkta prasībām, noteikumu projekts paredz noteikt maksu par sporta buru jahtu uzlīmju izsniegšanu.**V Būtiskākās izmaiņas saistībā ar Kuģu un ostu aizsardzības inspekcijas sniegtajiem pakalpojumiem:**-Lai samazinātu administratīvo slogu, noteikumu projekts paredz mainīt esošo pieeju, vienkāršojot tarifu noteikšanas metodi un pakalpojumiem nosakot samaksu par reizi. Turklāt ar noteikumu projektu tiek izdalīta samaksa par ostas aizsardzības sistēmas novērtēšanu katrai ostai atbilstoši ostā esošajam ostas iekārtu skaitam, saistībā ar kuru veidojas Jūras administrācijas darbinieka sniegtā pakalpojuma (darba stundu) apjoms.- Saskaņā ar Ministru kabineta 2015.gada 22.decembra noteikumiem Nr. 745 “Atzīto aizsardzības organizāciju atzīšanas, sertificēšanas un darbības uzraudzības kārtība” Jūras administrācijas Kuģu un ostu aizsardzības inspekcija ne retāk kā reizi divos gados veic organizāciju auditu. MK noteikumos Nr. 867 līdz šim pakalpojums par audita veikšanu nav noteikts. Ar noteikumu projektu pakalpojumu uzskaitījums papildināts, nosakot atzītās aizsardzības organizācijas audita pakalpojumu un samaksu par to.**VI Citi grozījumi:**-Lai nodrošinātu, ka kuģis, kurš ienācis ostā ar mērķi veikt remontu, bet pēc tam iziet ar kravu, tādejādi veicot kravas operāciju, samaksā navigācijas maksu, noteikumu projektā noteikts, ka no navigācijas maksas ir atbrīvoti kuģi, kuri spiesti ienākt ostā, lai veiktu remontu, ar nosacījumu, ka šis kuģis neveic kravas operācijas.- Noteikumu projekts paredz, ka no navigācijas maksas ir atbrīvoti Latvijas zvejas kuģi (kuģi, kas nodarbojas ar zvejniecību vai veic zivju pārstrādi). Līdz šim minētajiem Latvijas zvejas kuģiem tika piemērots MK noteikumu Nr. 867 20.3.apakšpunktā noteiktais atvieglojums 50 % apmērā. Taču, izvērtējot starptautisko praksi, secināts, ka zvejas kuģus varētu atbrīvot no navigācijas maksas pilnībā.- Lai izvairītos no rēķinu samaksas pēc noteiktā termiņa, noteikumu projektā noteikts, ka pakalpojuma saņēmējam ir pienākums apmaksāt saņemto pakalpojumu termiņā, kas norādīts Jūras administrācijas izrakstītajā rēķinā. akalpojuma saņēmējam ir pienākums apmaksāt saņemto pakalpojumu termiņā, kas tiek norādīts Latvijas Jūras administrācijas izrakstītajā rēķinā. |
| 3.  | Projekta izstrādē iesaistītās institūcijas | Jūras administrācija. |
| 4.  | Cita informācija | Nav. |
| **II. Tiesību akta projekta ietekme uz sabiedrību** |
|  | Sabiedrības mērķgrupas, kuras tiesiskais regulējums ietekmē vai varētu ietekmēt | Jūras administrācijas sniegto publisko maksas pakalpojumu saņēmēji, tajā skaitā:1. Latvijas Kuģu reģistrā reģistrēti kuģi (reģistrēto kuģu skaits ir 1566).2. Jūrnieku reģistrā sertificēti jūrnieki – aptuveni 12 738;3. Komersanti, kuri sniedz darbiekārtošanas pakalpojumus kuģa apkalpes komplektēšanā - 53;4. Personas, kuras apgūst Satiksmes ministrijas sertificētas jūrniecības izglītības programmas 2016.gadā - aptuveni 2300 personas apgūst kuģu virsnieku, savukārt aptuveni 120 personas - ierindas jūrnieku izglītības programmas;5. Jūrnieku profesionālās sagatavošanas iestādes, kas īsteno Satiksmes ministrijas sertificētas jūrniecības izglītības un/vai mācību kursu programmas - 9. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs mērķgrupām palielinās, jo ar noteikumu projektu palielināta maksa par Jūras administrācijas sniegtajiem pakalpojumiem. Administratīvais slogs tiks samazināts saistībā ar Kuģu un ostu aizsardzības inspekcijas sniegtajiem pakalpojumiem, proti, noteikumu projekts paredz mainīt esošo pieeju, vienkāršojot tarifu noteikšanas metodi un pakalpojumiem nosakot samaksu par reizi. Ņemot vērā to, ka Jūras administrācija pilda tai deleģētos valsts pārvaldes uzdevumus, Jūras administrācijas sniegtajiem maksas pakalpojumiem saskaņā ar Pievienotās vērtības nodokļa likuma 3.panta astoto daļu netiek piemērots pievienotās vērtības nodoklis. |
| 3. | Administratīvo izmaksu monetārs novērtējums | Administratīvās izmaksas gada laikā mērķgrupai, ko veido fiziskas personas, nepārsniedz 200 euro. Administratīvās izmaksas gada laikā mērķgrupai, ko veido juridiskas personas, nepārsniedz 2000 euro.  |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2016.gada 11.novembrī.  |
| 2.  | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija. | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Jūras administrācija |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minētās institūcijas funkciju ietvaros. |
| 3. | Cita informācija. | Nav. |

*Anotācijas III, IV un V sadaļa – projekts šīs jomas neskar.*

Satiksmes ministrs U.Augulis

Vīza:

Valsts sekretāra

vietā -

valsts sekretāra vietniece Dž.Innusa

08.09.2017 19:30

2245

A.Zakse,

67062107,

aija.zakse@lja.lv